LV Eiropas Savienības Oficiālais Vēstnesis C 315/8

Maznozīmīga grozījuma apstiprināšanas pieteikuma publikācija saskaņā ar Eiropas Parlamenta un Padomes Regulas (ES) Nr. 1151/2012 53. panta 2. punkta otro daļu

(2016/C 315/04)

Eiropas Komisija ir apstiprinājusi šo maznozīmīgo grozījumu Komisijas Deleģētās regulas (ES) Nr. 664/2014 (1) 6. panta 2. punkta trešās daļas nozīmē.

MAZNOZĪMĪGA GROZĪJUMA APSTIPRINĀŠANAS PIETEIKUMS

Maznozīmīga grozījuma apstiprināšanas pieteikums saskaņā ar Eiropas Parlamenta un Padomes Regulas (ES) Nr. 1151/2012 (2) 53. panta 2. punkta otro daļu

TOMA PIEMONTESE

(ES) Nr.: PDO-IT-02127-18.3.2016.

ACVN ( X ) AĢIN ( ) GTĪ ( )

1. Pieteikuma iesniedzēja grupa un tās likumīgās interesespieteikuma iesniedzēja grupa un tās likumīgās intereses

Consorzio di Tutela del Formaggio Toma Piemontese DOP Via Silvio Pellico 10 10022 Carmagnola (TO) ITALIA Tālr.: +39 0110565985. Fakss: +39 0110565989 E-pasts: promo.formaggi@produttorilattepiemonte.com

Apvienībai Consorzio di Tutela del Formaggio Toma Piemontese ir tiesības iesniegt grozījuma pieteikumu Lauksaimniecības un mežsaimniecības ministrijas 2013. gada 14. oktobra Dekrēta Nr. 12511 13. panta 1. punkta nozīmē.

2. Dalībvalsts vai trešā valsts

Itālija

3. Produkta specifikācijas punkts, uz kuru attiecas grozījums vai grozījumi

— ☐ Produkta apraksts — ☐ Izcelsmes apliecinājums — ☐ Ražošanas metode — ☐ Saikne — ☒ Marķējums — ☐ Cits [precizēt]

4. Grozījuma vai grozījumu veids

— ☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, neveicot grozījumus publicētajā vienotajā dokumentā. — ☒ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, veicot grozījumus publicētajā vienotajā dokumentā. — ☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu un kura dēļ vienotais dokuments (vai līdzvērtīgs dokuments) nav publicēts. — ☐ Ar reģistrētu GTĪ apzīmēta produkta specifikācijas grozījums, kuru var uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta ceturto daļu.

5. Grozījums vai grozījumi

Grozījums attiecas uz iespēju atveidot drukātās etiķetes (etiķetes), izmantojot arī melno un balto krāsu, ja produkts tiek pārdots gabalos/fasēts. Šie grozījumi ir nepieciešami, jo daudzi printeri gabalos sadalītu/fasētu produktu etiķešu drukāšanai paredz tikai iespēju drukāt melnā/baltā krāsā. Šādu marķēšanu veic vai nu lielie mazumtirgotāji, vai uzņēmēji, kas ir atbildīgi par sagriešanu gabalos.

Tādēļ produkta specifikācijas 8. pantā pēc septītās daļas un vienotā dokumenta 3.5. punktā pēc pēdējās daļas pievienots šāds teikums:

“Gan ACVN Toma Piemontese siera logotipu, gan ACVN Toma Piemontese pustreknā siera logotipu var reproducēt baltā/melnā krāsā, šī iespēja ir paredzēta porcijās sadalītiem/fasētiem produktiem.”

Tāpat specifikācijā ir iekļauts logotips melnā un baltā krāsā, kā parādīts zemāk.

Lai terminus saskaņotu ar Eiropas Parlamenta un Padomes Regulā (ES) Nr. 1169/2011 (3) izmantotajiem terminiem, produkta specifikācijas 8. panta pēdējā teikumā un vienotā dokumenta 3.5. punkta pirmajā daļā termins preconfezionato (“iepriekš iesaiņots”) aizstāts ar terminu preimballato (“fasēts”).

VIENOTS DOKUMENTS

TOMA PIEMONTESE

ES Nr.: PDO-IT-02127 – 18.3.2016.

ACVN ( X ) AĢIN ( )

1. Nosaukums

Toma Piemontese

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.3. grupa. Siers

3.2. Apraksts par produktu, uz kuru attiecas 1. punktā minētais nosaukums

Toma Piemontese pilnpiena paveida siers ir produkts, kas ražots vienīgi no govs pilnpiena, bet Toma Piemontese pustreknā paveida siers – vienīgi no daļēji nokrejota govs piena.

Gatavajam produktam jābūt ar šādām īpašībām:

— Forma: cilindriska ar plakanām vai gandrīz plakanām pusēm un nedaudz izliektiem sāniem.

— Izmēri: rituļa diametrs 15–35 cm, augstums 6–12 cm.

— Svars: no 1,8 kg līdz 9 kg.

(Norādītie izmēri un svars ir attiecīgie minimālie lielumi nogatavināšanas sākumposmā.)

— Garoza: no pilnpiena pagatavotajam sieram – elastīga un gluda, gandrīz salmu dzeltenā līdz sarkanīgi brūnā krāsā atkarībā no nogatavinājuma pakāpes, nav ēdama.

— Garoza: pustreknajam sieram – mazelastīga, pēc izskata neizsmalcināta, izteiktā salmu dzeltenā līdz sarkanīgi brūnā krāsā, nav ēdama.

— Siera masas struktūra: no pilnpiena pagatavotajam mīkstas masas sieram – ar smalku un izkliedētu caurumojumu; pustreknajam elastīgas vai puscietas (līdz ar nogatavošanās turpināšanos) masas sieram – ar smalku caurumojumu.

— Siera masas krāsa: salmu bālgana.

— Garša: no pilnpiena pagatavotajam sieram – maiga un patīkama ar izsmalcinātu aromātu; pustreknajam sieram – stipra un līdzsvarota ar samērā spēcīgu aromātu, kas, nogatavinot sieru ilgāk, kļūst izteiktāks.

— Tauku saturs sausnā: no pilnpiena pagatavotajam sieram – ne zemāks par 40 %; pustreknajam – ne zemāks par 20 %.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

Dzīvnieku barībai jābūt veidotai no galvenokārt noteiktajā ģeogrāfiskajā apgabalā iegūtas zaļās un/vai konservētās lopbarības, vai arī žāvētas rupjās lopbarības, kas ievākta pļavās, ganībās vai pļavu ganībās, kā arī siena.

Govs piens, sāls, teļa kuņģa glumenieka himozīns, ja vajadzīgs, arī pienskābes baktēriju kultūras un/vai dabiskie ieraugi. Dabiskajiem ieraugiem jābūt pagatavotiem ražošanas apgabalā un/vai iegūtiem no iepriekšējām siera partijām.

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Visam ražošanas procesam (dzīvnieku audzēšana un piena iegūšana, piena sarecināšana, recekļa apstrāde, rituļa formas veidošana, sūkalu notecināšana, siera sālīšana un nogatavināšana) jānoris 4. punktā noteiktajā apgabalā.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Sieru drīkst tirgot gan veselos rituļos vai stieņos, gan sagrieztu mazākos gabalos, gan arīfasētus. Sagriešanu gabalos, fasēšanu un rīvēšanu drīkst veikt arī ārpus noteiktā ražošanas apgabala.

Tieši pirms laišanas tirdzniecībā siera rituļiem piestiprina atbilstības marķējumu – apaļas formas papīra etiķeti (14–27 cm diametrā) – un marķējumu, uzspiežot to uz rituļu vienas puses vidusdaļas ar attiecīgiem spiedogiem, kuros atveidots šā ACVN produkta logotips un burts “S” – pustreknajam sieram. Tikai pēc šādas marķēšanas produktu var laist tirgū ar aizsargāto cilmes vietas nosaukumu Toma Piemontese.

Papīra etiķeti var uzlīmēt, izmantojot pārtikas līmi.

Ar ACVN Toma Piemontese apzīmētā produkta marķējumu veido stilizētas zilas krāsas govs attēls, uz kuras ir balts uzraksts Toma Piemontese, ko aptver aplis Itālijas valsts karoga krāsās.

ACVN Toma Piemontese logotips parādās papīra uzlīmes centrā un etiķetes ārējā malā ieskauj zaļās krāsas apmali, kas satur vārdus “ACVN Toma Piemontese”. Pustreknajam sieram šis formulējums ietver vārdu “Pustrekns”. Tāds pats logotips ir Toma Piemontese sieram, kuru pārdod pa daļām. Ja siers Toma Piemontese ir “pustrekns”, tad logotipa virspuses vidū attiecīgā lodziņā jābūt norādītam lielajam “S” burtam.

ACVN Toma Piemontese logotips atrodas papīra etiķetes vidusdaļā, bet ACVN Toma Piemontese uzraksts atrodas ārējā zaļas krāsas aplī. Ja siers Toma Piemontese ir “pustrekns”, tad jāatveido arī vārds Semigrasso (pustrekns). Tādu pašu logotipu jāatveido arī uz porcijās sagriezta produkta.

Gan ACVN Toma Piemontese siera logotipu, gan ACVN Toma Piemontese pustreknā siera logotipu var reproducēt baltā/melnā krāsā; šī iespēja ir paredzēta porcijās sadalītiem/fasētiem produktiem.”

4. Ģeogrāfiskā apgabala īsa definīcija

Piena izcelsmes, pārstrādes un Toma Piemontese siera nogatavināšanas apgabalā ietilpst šādu provinču administratīvā teritorija: Novara, Vercelli, Biella, Torino, Cuneo, Verbania Cusio Ossola, kā arī Asti provinces Monastero Bormida, Roccaverano, Mombaldone, Olmo Gentile un Serole pašvaldība un Alessandria provinces Acqui Terme, Terzo, Bistagno, Ponti un Denice pašvaldība.

5. Saikne ar ģeogrāfisko apgabalu

Noteiktajam apgabalam raksturīgs ievērojams nokrišņu daudzums, taču to sadalījums ir samērā vienmērīgs: gadā izkrīt 800–1 500 mm nokrišņu, vismazāk to ir ziemā, visvairāk pavasarī un diezgan daudz vasarā un rudenī, turklāt līdzenumos liels nokrišņu ūdens daudzums ir pieejams apūdeņošanas vajadzībām. Klimatiskie apstākļi apvienojumā ar vējainību (saskaņā ar novērojumiem tās vidējā absolūtā vērtība gadā ir 5,4 stundas dienā, maksimums – 8,4 stundas dienā – jūlijā, bet minimums – 3,5 stundas dienā – novembrī un decembrī) un augsnes īpašībām rada unikālu un Eiropā neatkārtojamu vidi. Šādi augsnes un klimatiskie apstākļi ietekmē lopbarības īpašības, jo tā ļoti maz cieš no temperatūras un mitruma svārstībām, tādējādi veicinot lopbarības augšanas sparu un bagātīgu ražu. Pļavās, ganībās un kultūrā audzētās lopbarības platībās parasti ir sevišķi daudz ganību airenes, lucernas un citu augstvērtīgu graudzāļu un pākšaugu, piemēram, āboliņa. Lopbarības kvalitāte ļauj iegūt lielisku pienu, kura īpašības pāriet sierā, nodrošinot tam neatkārtojamu garšu un aromātu.

Šie īpašie apstākļi ir labvēlīgi arī lauksaimniecības dzīvniekiem, jo labvēlīgi ietekmē to labturību kūtīs.

Siernieku sevišķā prasme veikt recekļa sagriešanas darbības ir noteicoša, lai iegūtu pareizas konsistences un mīkstu siera masu ar smalku un izkliedētu caurumojumu.

Sieram ir raksturīga mīkstas konsistences masa ar smalku un izkliedētu caurumojumu.

Īpašie klimatiskie apstākļi – liels nokrišņu daudzums, augsts gaisa relatīvais mitrums un raksturīgā vējainība – apvienojumā ar siernieku meistarību, kuri šos apstākļus mācējuši prasmīgi izmantot, ir faktori, kas radījuši produktu, kurā pilnībā izpaužas noteiktā ražošanas apgabala potenciāls, – Toma Piemontese sieru, kura būtiska īpašība ir tā sevišķi mīkstā masa. Siernieku īpašā meistarība ir par iemeslu tam, ka, griežot recekli, kas pagatavots bez pasterizēšanas vai ar ļoti vieglu daļēju pasterizēšanu, viņiem izdodas iegūt tādus siera graudus, kas nodrošina pilnīgu līdzsvaru starp siera masu un sūkalām.

Turklāt īpašā nogatavināšana, ko tradicionāli veic dabiskās alās vai piemērotā vidē, kurai raksturīgs ļoti augsts gaisa mitrums, arī šajā posmā siera masu ļauj saglabāt mīkstu.

Atsauce uz specifikācijas publikāciju

(šīs regulas 6. panta 1. punkta otrā daļa)

Ar ražošanas specifikāciju konsolidēto tekstu var iepazīties interneta vietnē http://www.politicheagricole.it/flex/cm/pages/ServeBLOB.php/L/IT/IDPagina/3335

vai

atverot Lauksaimniecības un mežsaimniecības ministrijas tīmekļa vietnes mājaslapu (www.politicheagricole.it), uzklikšķinot uz Prodotti DOP e IGP (ekrāna augšdaļas labajā pusē), tad uz Prodotti DOP, IGP e STG (ekrāna kreisajā malā) un, visbeidzot, uz Disciplinari di produzione all’esame dell’UE.

(1) OV L 179, 19.6.2014., 17. lpp.

(2) OV L 343, 14.12.2012., 1. lpp.

(3) OV L 304, 22.11.2011., 18. lpp.